Džordžs Makenzijs

Džordžs Makenzijs (; , Aberdīna — , Ņujorka) bija Lielbritānijas un ASV šahists.

 Biogrāfija 
Piedzimis Skotijā, mācījies Aberdīnas universitātē, vēlāk turpinājis izglītoties Francijā un Prūsijā. 1856. gadā iestājies Britu armijā, dienējis Indijā un ieguvis leitnanta pakāpi. 1861. gadā atvaļinājies no dienesta, taču 1863. gadā devies uz ASV, lai piedalītos Amerikas pilsoņu karā Ziemeļu pusē. Šajā karā ieguvis kapteiņa dienesta pakāpi, lai gan 1864. gadā ticis apvainots kā dezertieris un kādu laiku pavadījis apcietinājumā. 1865. gadā apmeties uz dzīvi Ņujorkā.

No 1865. gada līdz pat savai nāvei 1891. gadā bijis viens no vadošajiem ASV šahistiem. Trīs reizes uzvarējis ASV šaha kongresos: 1871. gadā Klīvlendā,2nd American Chess Congress (1871) 1874. gadā Čikāgā3rd American Chess Congress (1874) un 1880. gadā Ņujorkā.5th American Chess Congress (1880) Sekmīgi spēlējis arī turnīros Eiropā, kur lielākais panākums bijusi uzvara 1887. gada 5. Vācijas šaha kongresā Frankfurtē pie Mainas.DSB-05.Kongress Frankfurt 1887 Bijis Vilhelma Steinica pozicionālās skolas piekritējs, izcēlies ar asu taktisku redzi un dinamisku pozīcijas izpratni. Pāragri miris no tuberkulozes. 1992. gadā uzņemts ASV šaha slavas zālē.

 Atsauces 

 Ārējās saites 

Kategorija:1837. gadā dzimušie
Kategorija:1891. gadā mirušie
Kategorija:Skotijā dzimušie
Kategorija:ASV šahisti
Kategorija:Lielbritānijas šahisti
Kategorija:Britu virsnieki
Kategorija:ASV militārpersonas